text: Nordjyde dømt for grov vold med en hardball-pistol
  07 marts 2016 kl. 08.09
  En 19-årig mand fra Nordjylland er ved Retten i Kolding blevet dømt for grov vold mod en 43-årig kvinde fra Børkop.
  Den 19-årige mand og den 43-årige kvinde havde den 22. november 2015 aftalt at mødes i kvindens hjem i Børkop.
  Under besøget opstod der en diskussion mellem de to, og den udviklede sig til, at den 19-årige mand slog den 43-årige kvinde i hovedet med en hardball-pistol.
  Retten i Kolding idømte den 19-årige en fængselsstraf på fem måneder. Her var der dog også medregnet en reststraf på tre måneder fra en tidligere dom.
  Den 19-årige mand var ikke enig i rettens dom, og ankede den til Landsretten.
  